Den 21. September 2007 blev alle tre virksomhederne, Højgaards Handilsvirki, Klement Petersen og Timburhandilin i Klaksvík, lagt sammen under et navn, Borg. De tre selskaber, Højgaards Handilsvirki A/S, Klement Petersen A/S og Klaksvíkar Timburhandil A/S, er således nu i et selskab under navnet Borg A/S. Det er KN A/S, som ejer Borg A/S. Ejere var Jónsvein Knudsen, Rodmundur Nielsen og Jóhannus Danielsen. Fra den 1. august 2011 er Rodmundur Nielsen alene ejer af Borg A/S. I Oktober 2005 overtog KN A/S aktierne i Højgaards Handilsvirki A/S. I maj 2006 købte selskabet Timburhandilin i Klaksvík og Klement Petersen i Saltangará. Virksomheden Borg, er i dag en forretningsvirksomhed med afdelinger i Runavík og Klaksvík. Højgaards Handilsvirki A/S I 1906 grundlagde Dánial Petur Højgaard fra Toftir Fa. D. P. Højgaards. Efter hans død blev navnet til D. P. Højgaards Enke. Da sønnerne Hans Olivur og Ingvard Højgaard overtog firmaet blev navnet ændret igen. Nu hed firmaet D. P. Højgaards Eftf. Og blev en af de største rederivirksomheder på Færøerne. I 1953 byggede D. P. Højgaards Eftf. Timburhandilin i Runavík. Højgaards Handilsvirki ejede tømmerforretningen, som også var rederi til 1976. I 1969 blev firmaet delt i to aktieselskaber, Højgaards Eftf. A/S og Højgaards Handilsvirki A/S. Højgaards Handilsvirki var et privat foretagende. Den første direktør var grundlæggeren Ingvard Højgaard. Da han døde overtog svigersønnen Hans Jacob Hansen direktørposten. Fra at være en rederivirksomhed og en forretningsvirksomhed, er Højgaards Handilsvirki i dag en forretningsvirksomhed under selskabet Borg A/S. Klaksvíkar Timburhandil A/S. Klaksvíkar Timburhandil blev grundlagt i 1930. Det var J. F. Kjølbro A/S som grundlagte tømmervirksomheden. I 1988 byggede J. F. Kjølbro en ny tømmerforretning Norðuri á Stongunum og et lagerhus på Borðoyavík. Den gamle tømmervirksomhed brandt i grund den 2. Oktober 1988. Allerede den 5. December samme år, åbnede Timburhandilin en ny forretning á Stongunum. Der var stor forskel at flytte fra den gamle til den nye. Den 20. December 1994 blev Timburhandilin í Klaksvík solgt til Jógvan, Petur Hans og Símun á Høvdanum. De ejede tømmervirksomheden til den 12. Oktober 2005, da Eivind Jacobsen og Símun Mittún købte den. De valgt dog at sælge den igen den 15. Maj 2006 til Jónsvein Knudsen, Rodmund Nielsen og Jóhannus Danielsen.